Geibs Vinsents

Gebriels (Geibs) Nnamdi Vinsents (; dzimis  Modesto Kalifornijas štatā) ir ASV dzimis Nigērijas basketbolists, spēlē saspēles vadītāja pozīcijā. 2026. gadā pārstāv Nacionālās basketbola asociācijas (NBA) klubu Atlantas "Hawks". Starptautiskajos turnīros G. Vinsents pārstāv Nigērijas basketbola izlasi.

G. Vinsenta tēvs nāk no Nigērijas, bet māte ir amerikāniete. Abi vecāki ir psiholoģijas zinātņu doktori.

 Karjera 
Augstskolu basketbolā pārstāvēja NCAA komandu Kalifornijas Universitāti Santabarbarā. 2018. gada NBA draftā G. Vinsents netika izvēlēts. Pēc drafta viņš noslēdza līgumu ar NBA komandu Sakramento "Kings", taču dažas dienas vēlāk tika atbrīvots no līguma un spēlēja kluba G Līgas komandā Stoktonas "Kings".

2020. gada janvārī G. Vinsents noslēdza divvirzienu līgumu ar NBA klubu Maiami "Heat", spēlējot arī kluba G Līgas komandā Sioux Falls Skyforce. 2020. gadā viņu atzina par G Līgas progresējušāko spēlētāju. Kopā ar "Heat" G. Vinsents sasniedza NBA finālsēriju 2020. un 2023. gadā, piekāpjoties attiecīgi Losandželosas "Lakers" un Denveras "Nuggets".

2023. gada jūlijā G. Vinsents noslēdza līgumu ar Losandželosas "Lakers". Pēc divarpus sezonām "Lakers" sastāvā viņš 2026. gada februārī kopā ar nākotnes otrās kārtas drafta izvēli tika aizmainīts uz Atlantas "Hawks" pret Lūku Kenārdu.

 Atsauces 

 Ārējās saites 



Kategorija:1996. gadā dzimušie
Kategorija:Kalifornijā dzimušie
Kategorija:ASV basketbolisti
Kategorija:Nigērijas basketbolisti
Kategorija:Saspēles vadītāji
Kategorija:Maiami "Heat" spēlētāji
Kategorija:Losandželosas "Lakers" spēlētāji
Kategorija:Atlantas "Hawks" spēlētāji